[{"text_idx": "#000000", "text": "Meelis Saar: \u201cSelleks, et ku\u0308lalisi jalust rabada, tuleb ise to\u0308o\u0308d rabada.\u201d"}, {"text_idx": "#000005", "text": "Raplamaa So\u0303numid ku\u0308lastas Meelis Saare pereettevo\u0303tet reedel, 19. juulil. Parajasti oli la\u0308bika\u0308igul u\u0308ks grupp matkajaid jalgratastel. Nemad astusid la\u0308bi lihtsalt selleks, et keha kinnitada ning siis edasi so\u0303ita. Saar ra\u0308a\u0308kis, et enamik ku\u0308lastajaid vo\u0303tab siiski 24-tunnise paketi. Ko\u0303ige enam ka\u0308iakse ettevo\u0303tete vo\u0303i kollektiivide kaupa. Ko\u0303igepealt peetakse maha mo\u0303ttetalgud, siis ka\u0308iakse looduses matkamas ning o\u0303htul lo\u0303o\u0303gastutakse saunas. Enamasti keskendutakse Eesti turule, kuid u\u0308ksikuid ku\u0308lastajaid on ka\u0308inud isegi Pakistanist, Argentinast ja Indiast.\nAlguse sai ko\u0303ik u\u0308sna tagasihoidlikult. \u201cEsimesel ringil olid konkreetselt enda so\u0303brad. Teisel ringil olid juba so\u0303prade so\u0303brad ja sealt edasi so\u0303prade so\u0303prade so\u0303brad. Jutud levisid suust suhu. Kui meil u\u0308he grupiga la\u0308bika\u0308imine o\u0303nnestub, toob see meile tavaliselt juurde kaks uut gruppi,\u201d ra\u0308a\u0308kis Saar. Ko\u0303ige aktiivsemad ajad on na\u0308dalavahetused. Need on tihtipeale kinni mitu kuud ette. Ko\u0303ige tihedam aastaaeg on muidugi suvi. Siis on vaba aja leidmine na\u0308dalavahetusteks raske, na\u0308dala sees aega siiski leiab.\nSaar toonitas, et neile meeldibki olla va\u0308ike pereettevo\u0303te. Liiga suureks kasvada ei taheta. Vo\u0303ib o\u0308elda, et kohapeal toimetatakse viiekesi. Lisaks Meelisele on veel abikaasa Cerly ning kolm last \u2013 kaks tu\u0308tart ja u\u0308ks poeg. Ja lapsed to\u0303epoolest aitavad kaasa. Nende soov on serveerida toitu ja lisaks toimetavad nad koos emaga ko\u0308o\u0308gis. \u201cMulle va\u0308ga meeldib see, kui lapsed julgevad esineda ja tutvustada ku\u0308lalistele meie puhkemaja ning ra\u0308a\u0308kida, kuidas ko\u0303ik ka\u0308ib. Ma ise loodan, et see on nende jaoks hea kool. Nad na\u0308evad meeletult palju erinevaid karaktereid,\u201d ra\u0308a\u0308kis Meelis Saar.\nTa lisas, et neile meeldib olla seltskonna juures ja u\u0308ks osa nende pa\u0308evast. \u201cMeil on ha\u0308sti oluline, et pa\u0308eval oleks sisu ja tegevust. Kui seda ei ole, siis vo\u0303ib juhtuda, et la\u0308heb lappama,\u201d ra\u0308a\u0308kis Saar. Kes on Rabavas puhkemajas ka\u0308inud, on kindlasti tundnud pererahva lahkust ja abi.\nMatkamine on olnud u\u0308ks mehe elu la\u0308bivaid jooni. Na\u0308iteks on ta kanuuga la\u0308bi so\u0303itnud enamiku Eestimaa jo\u0303gesid. \u201cKui nu\u0308u\u0308d filosoofiliseks minna, siis terve elu ongi u\u0308ks matk,\u201d so\u0303nas ta. Ko\u0303ige paremad hetked on tema jaoks need, kus suurt plaani ees ei ole. Mingid detailid peavad ku\u0308ll paigas olema, kuhu kohale jo\u0303uda, kuid see on ka ko\u0303ik.\n\u201cSiis oled ta\u0308helepanelik selle suhtes, mis u\u0308mberringi toimub. Kohtumised erinevate inimestega ja ko\u0303ik need jutuajamised on ko\u0303ige kihvtimad osad matkast. Elus on samamoodi. Kui sul on kindlad sihid ees, siis tormad paljudest toredatest asjadest mo\u0308o\u0308da. Muidugi mulle meeldib kohalejo\u0303udmine, aga teekond meeldib eelko\u0303ige,\u201d ra\u0308a\u0308kis Saar."}, {"text_idx": "#000007", "text": "U\u0308hel perioodil oma elus otsis Meelis so\u0303ltumatust. Seda nii finantsilises kui ka laiemas ta\u0308henduses. Algul tundus, et Ja\u0308rvamaa metsade vahel, kaugel teistest inimestest, ongi so\u0303ltumatus. Nu\u0308u\u0308d seal elades tunneb ta, kuidas ta tegelikult so\u0303ltub ko\u0303igest u\u0308mbritsevast. Kui talvel on vaja kodust kaugemale so\u0303ita, so\u0303ltutakse va\u0308ga otseselt traktorist, mis teed lumest puhtaks lu\u0308kkab. Probleeme ei ole seoses sellega ette tulnud. Kohati on olnud isegi selliseid olukordi, kus Meelis on ise tee lahtilu\u0308kkajale helistanud ja o\u0308elnud, et kui torm veel kestab, polegi ta\u0308na vaja teed lahti lu\u0308kata. Seda muidugi juhul, kui ei ole vaja kiiresti va\u0308lja pa\u0308a\u0308seda.\nLa\u0308him toidukauplus asub Rabavast puhkemajast ku\u0308mne kilomeetri kaugusel Ardus. Teadlikult ka\u0308iakse toidukraami soetamas ka kohalikus poes. Ikka selleks, et mitte saagida oksa, mille peal ise istutakse. \u201cNii palju kui vo\u0303imalik, ostame toidukraami ka la\u0308hiu\u0308mbrusest. See on teadlik valik, et raha ja\u0308a\u0308ks nii palju kui vo\u0303imalik meie u\u0308mbruskonda,\u201d ra\u0308a\u0308kis Meelis. Tihti see nii palju ei o\u0303nnestu, kui tahaks. Ku\u0308ll aga kasvatatakse oma perega kartuleid ning o\u0303petatakse seela\u0308bi lastele ku\u0308lvamise ja lo\u0303ikamise seadust \u2013 nii nagu ku\u0308lvad, no\u0303nda ka lo\u0303ikad. Lapsed aitavad po\u0303llul rohida ning vastutasuks tehakse midagi koos, mida lapsed teha soovivad. Na\u0308iteks so\u0303idetakse kuskile ujuma.\nKartulit ja u\u0308ldse toitu ise kasvatada on igati mo\u0303istlik, siis tead, mida so\u0308o\u0308d ning lisaks endale la\u0308heb see ka puhkemaja ku\u0308laliste so\u0308o\u0308gilauale. Esimestel aastatel nii edukalt ei la\u0308inud, kuid nu\u0308u\u0308d on saak juba suurem. Ka 2018. aasta palav suvi ei mo\u0303junud laastavalt ning saak tuli igati korralik."}]